text: Se video: Politiet havde igen fart i bødeblokken
  04 oktober 2014 kl. 06.59
  Over 600 streetracere demonstrerede fredag aften på havnen i Esbjerg. Det resulterede på ny i stribevis af rapporter. Især for overskridelse af fartgrænserne.
  
  Politiet var også repræsenteret, da streetracerne gav den gas på havnen. I alt 90 gange måtte ordensmagten finde bødeblokken frem.
  Der blev skrevet 56 rapporter for overskridelse af fartgrænserne, og der blev uddelt 12 klip i kørekortet.
  De mange streetracere var samlet for at vise deres utilfredshed med politikerne, som de mener løber fra et løfte om at bygge en bane, hvor streetracerne har mulighed for at køre, uden at det er ulovligt.
  Ud over de 90 rapporter, som blev skrevet, så oplyser politiet, at alt forløb nogenlunde stille og roligt.
  Se klip fra fredag aften her
  Varighed 0:37
  